**Revino-ţi !**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De câte ori ţi s-a-ntâmplat

să-ţi pui banala întrebare:

- Cu ce-am greşit eu, Doamne, oare?

Nu-mi amintesc de vreun păcat ...

Crispat, refaci retrospectiv

scenarii dintr-un film al vieţii

Toate-necate-n densul ceţii

de amintiri clasate cu motiv...

C-a fost o boală, pierdere totală,

sau poate-a sorţii răzbunare

cu pagube şi lamentare,...

“ E rău cu rău, ”... nu-i doar zicală ...

Nemulţumirea are-un crud prefix

ce-ţi leagă sufletu-n cătuşă.

Enorm va fi, din propria cenuşă,

să te re-nalţi precum şi Phoenix !